KZN-ongeluk eis 6Uitsig oor Izingolweni van die N2 Foto: Google Streetview Ses mense is Saterdag dood en nege beseer tydens ŉ ongeluk in Izingolweni aan die KwaZulu-Natalse suidkus. “ŉ Minibustaxi het omgeslaan en ongeveer 30 meter teen ŉ skuinste afgerol,” het Santi Steinmann, woordvoerder van Netcare 911, in ŉ verklaring gesê. Die ongeluk het op die P262 in Izingolweni plaasgevind. “Daar was 15 insittendes in die taxi. Die nege pasiënte is op die toneel behandel voordat hulle na ŉ hospitaal geneem is,” het sy bygevoeg.